ຜູ້ສະໝັກ ພັກເດໂມແຄຣັດ ໄດ້ຄະແນນ ພຽງພໍ ໃນການເລືອກຕັ້ງ ພິເສດ ຢູ່ລັດຈໍເຈຍ
ທ່ານ Jon Ossoff ໄດ້ຮັບຄະແນນສຽງພຽງພໍ ໃນເຂດເລືອກຕັ້ງທີ 6 ຂອງລັດ Georgia ຊຶ່ງຈະ​ໄດ້​ເຂົ້າ​ໄປ​​ແຂ່ງຂັນ ໃນການເລືອກຕັ້ງຂັ້ນຊີ້ຂາດ ໃນເດືອນມິຖຸນາ ຈະມາເຖິງນີ້.
ພັກເດໂມແຄຣັດ ໄດ້ອ້າງເອົາໄຊຊະນະສ່ວນນຶ່ງ ຕໍ່ທ່ານປະທານາທິບໍດີດໍໂນລ ທຣຳ ໃນຂະນະທີ່ ຜູ້ລົງສະໝັກແຂ່ງຂັນເທື່ອທຳອິດຂອງພັກທ່ານ Jon Ossoff ໄດ້ຮັບຄະ ແນນສຽງພຽງພໍເມື່ອວັນອັງຄານວານນີ້ ໃນເຂດເລືອກຕັ້ງທີ 6 ຂອງລັດ Georgia ຊຶ່ງ ແຕ່ໃດໆມາ ແມ່ນເປັນເຂດຂອງພັກຣີພັບບລີກັນ ເພື່ອຈະໄດ້ເຂົ້າໄປແຂ່ງຂັນໃນການ ເລືອກຕັ້ງຂັ້ນຊີ້ຂາດ ໃນເດືອນມິຖຸນາ ຈະມາເຖິງນີ້ ການແຂ່ງຂັນເອົາບ່ອນນັ່ງ ທີ່ໄດ້ເປົ່າວ່າງລົງ ຍ້ອນທ່ານ Tom Price ໄດ້ຖືກແຕ່ງຕັ້ງ ໃຫ້ເປັນລັດຖະມົນຕີ ກະຊວງສາທາລະນະສຸກ ແລະ ປະຊາສົງເຄາະນັ້ນ ໄດ້ຮັບ ຄວາມສົນໃຈ ໃນທົ່ວປະເທດ ເພາະເປັນການລົງປະຊາມະຕິ ໃນການເຂົ້າດຳລົງ ຕຳແໜ່ງ ເປັນປະທານາທິບໍດີ ໃນໄລຍະ 100 ວັນ ຂອງທ່ານທຣຳ ການນັບຄະແນນສຽງທີ່ສູສີກັນທີ່ສຸດ ໄດ້ໃຊ້ເວລາໄປຈົນຮອດຕອນກາງຄືນ ໃນຂະນະ ທີ່ທ່ານ Ossoff ໄດ້ບອກບັນດາຜູ້ສະໜັບສະໜູນ ວ່າ ການຕໍ່ສູ້ອາດຈະດຳເນີນຕໍ່ໄປ ຖ້າຫາກວ່າທ່ານບໍ່ໄດ້ຮັບຄະແນນສຽງກາຍ 50 ເປີເຊັນ ຊຶ່ງເປັນສຽງສ່ວນຫຼາຍ ທີ່ ຕ້ອງການ ເພື່ອຈະໄດ້ຮັບໄຊຊະນະ ຢ່າງຂາດລອຍ ໃນຮອບທີນຶ່ງ ທ່ານໄດ້ກ່າວ ໃນຕອນເດິກວັນອັງຄານວານນີ້ ວ່າ ສ່ວນປະທານາທິບໍດີ ທຣຳ ໄດ້ເຫັນການແຂ່ງຂັນທີ່ສູສີກັນນີ້ ໃນມຸມມອງທີ່ແຕກຕ່າງ ຫຼາຍ ໂດຍຂຽນລົງໃນ Twitter ບໍ່ດົນຫຼັງຈາກນັ້ນ ວ່າ ປະທານາທິບໍດີ ໄດ້ຊັ່ງຊາເບິ່ງການເລືອກຕັ້ງທີ່ມີຄວາມສຳຄັນສູງດັ່ງກ່າວ ໃນຕອນ ເຊົ້າວັນອັງຄານນີ້ ໂດຍຄາດຄະເນວ່າ ສອງສາມຊົ່ວໂມງກ່ອນການເລືອກຕັ້ງເລີ້ມຂຶ້ນ ທ່ານທຣຳຍັງໄດ້ບັນທຶກສຽງຄຳຮຽກ ຮ້ອງທາງໂທລະສັບ ເຖິງພວກຜູ້ມີສິດອອກສຽງ ໃນເຂດເລືອກຕັ້ງ ໂດຍກ່າວວ່າ ແຕ່ທ່ານ Ossoff ໄດ້ຮັບການຊ່ອຍເຫຼືອ ຈາກການລະດົມທຶນ ໃນທົ່ວປະເທດ ທີ່ໜ້າ ມະຫັດສະຈັນ ໃນມູນຄ່າ 8 ລ້ານ 3 ແສນໂດລາ ມາໄດ້ ແລະ ມີພວກອາສາສະໝັກ ເປັນຈຳນວນຫຼວງຫຼາຍ ມາຊ່ວຍ ເພື່ອຈະເອົາຊະນະ ທ່ານທຣຳ